kardosdrur/scandi-wiki huggingface dataset:
Seydlitz (svær krydser)

Seydlitz var en tysk krydser i Admiral Hipper-klassen. 
Den blev søsat i Bremen i januar 1939, og var næsten færdig i juni 1942, da bygningen blev stoppet. Skibet skulle ombygges til et hangarskib, men det blev ved tanken.

De øvrige krydsere i Admiral Hipper-klassen var:

 Admiral Hipper. 
 Blücher, sænket i Oslofjorden d. 9. april 1940.
 Prinz Eugen, deltog i Slaget i Danmarksstrædet
 Lützow (ikke at forveksle med panserskibet Lützow) afleveret under bygning til Sovjetunionen i 1940, aldrig færdigbygget.
                                                 

Krydsere
Krigsskibe fra 2. verdenskrig fra Tyskland
Brændegård

Brændegård er en lille hovedgård, som er dannet i 1588 af Henrik Rantzau til Rantzausholm, i 1672 indgik gården i det nyoprettede baroni Brahetrolleborg.

Brændegård er nu en avlsgård under Brahetrolleborg Gods.

Gården ligger ved Brændegård Sø, ca. 8 km nordøst for Fåborg i Vester Åby Sogn, Sallinge Herred, Faaborg Kommune. Hovedbygningen er opført i 1880.

Brændegård er på 155 hektar

Ejere af Brændegård 

 (1588) Henrik Rantzau
 (1588-1618) Breide Henriksen Rantzau
 (1618-1623) Cai Breidesen Rantzau
 (1623) Anne Henriksdatter Lykke gift Rantzau
 (1623-1632) Frantz Breidesen Rantzau
 (1632-1635) Sophie Caisdatter Rantzau gift Ulfeldt
 (1635-1641) Anne Henriksdatter Lykke gift Rantzau
 (1641-1646) Frands Lykke
 (1646-1661) Kaj Frandsen Lykke
 (1661-1664) Kronen
 (1664-1667) Christoffer Gabel
 (1667-1687) Birgitte Nielsdatter Trolle gift Brahe
 (1687-1700) Frederik Nielsen Trolle
 (1700-1708) Niels Nielsen Trolle / Conrad Reventlow
 (1708-1722) Niels Nielsen Trolle / Christian Ditlev Reventlow, ovenståendes søn
 (1722-1738) Christian Ditlev Reventlow
 (1738-1750) Conrad Ditlev Reventlow, ovenståendes søn 
 (1750-1759) Christian Ditlev Reventlow, ovenståendes bror
 (1759-1775) Christian Ditlev greve Reventlow
 (1775) Christian Ditlev Frederik Reventlow / Johan Ludvig Reventlow, brøder, ovenståendes sønner
 (1775-1801) Johan Ludvig Reventlow
 (1801-1828) Sybille Schubart gift Reventlow, ovenståendes kone
 (1828-1854) Ditlev Christian Ernst Reventlow, ovenståendes søn 
 (1854-1875) Ferdinand Carl Otto greve Reventlow, ovenståendes fætters søn
 (1875-1929) Christian Einar Reventlow, gift (1) Moltke (2) Haugwitz-Hardenberg-Reventlow, ovenståendes søn 
 (1929-1960) Lucie Marie Haugwitz-Hardenberg-Reventlow gift Reventlow, ovenståendes kone
 (1960-1981) Eberhard Christian Erdmann Haugwitz-Hardenberg-Reventlow, Christian Einar Reventlows dattersøn og ovenståendes brorsdatter
 (1981-2005) Curt Christian Erdmann Haugwitz-Hardenberg-Reventlow / Peter Ulrich Erdmann Haugwitz-Hardenberg-Reventlow, ovenståendes sønner
 (2005-2009) Ove Ditlev Frederik Reventlow-Mourier, ovenståendes farbror

Herregårde i Faaborg-Midtfyn Kommune
Herregårde i Svendborg Amt
Stenkiste (underløb)

Stenkister eller vejkister er mindre underløb (gennemløb) under en vej, de blev bygget, for at man kunne lede vand gennem dem, når en vej skulle krydse et vandløb, åen blev ledt under vejen gennem sten-/vejkisten. Stenkister har form som en langstrakt kasseformet rende, bygget af kløvede sten.

Kilder, reference og ekstern henvisning 

 stenkiste — Ordbog — ODS

Vandløb
Provokation

En provokation er en handling, adfærd eller udtalelse, der ofte bevidst søger at afstedkomme en reaktion hos et andet individ. Personen, der provokerer kaldes en provokatør, ikke at forveksle med en provo.

En provokatør kan være en person der søger at fremkalde uroligheder ved at provokere, men bruges også i en anden betydning, nemlig som en der vil fremtvinge en debat om et emne, indenfor hvilket han har fremkaldt en provokation. Inden for sidste slags kan f.eks. nævnes præsten Harald Søbye, der startede med at vie homoseksuelle før det havde retsgyldighed.

Note 

Handlinger
Dræning

Dræning er den planlagte og regulerede bortledning af vand fra et jordstykke. I nutiden sker det oftest ved hjælp af nedgravede og perforerede plastslanger, men tidligere har man drænet ved hjælp af omhyggeligt nedlagte teglrør. For endnu længere siden skete bortledningen af overskydende vand enten via nedlagte bundter af kæppe (faskiner) eller gennem åbne grøfter, sådan som det stadig kan ses inden for skovbruget.

Jordbruget benytter sig af dræning for at opnå flere fordele:

 En tidligere udtørring af dyrkningslaget, sådan at vækstperioden kan forlænges.
 En dybere gennemiltning af jordbunden, så der kan dannes et større, aktivt rodvolumen.
 En fastlæggelse af den højest mulige grundvandsstand, sådan at der skabes stabile fugtighedsforhold i jorden.

Jordbrug kan også lede drænvand til opsamlingsbassiner for senere at kunstvande i tørtid.

For at undgå en tilslemning af drænet er slangerne ofte omviklet med kokosfibre eller jordtekstil. Desuden lægger man slangerne ned i en seng af filtersand, som kan opfange humus- og lerpartikler, før de trænger ind i drænet. Slangerne nedlægges gerne med et stabilt fald på nogle få promille (f.eks. 3 mm fald pr. løbende m), og man stræber efter at etablere et netværk af forholdsvis tynde slanger med ca. 50 mm diameter ("sugerne"), der forbindes til nogle tykkere slanger med over 100 mm diameter ("samlerne"), som fører vandet frem til recipienten, der kan være en grøft, et vandløb eller en sø.

Dræning giver betydelige fordele for dyrkningen af jorden, men det medfører også en række utilsigtede virkninger. Den vedvarende udtørring af overjorden har f.eks. ført til, at biotoper som våde enge og lavmoser er blevet sjældne. Desuden medfører den ønskede bortledning af vandet en større variation i vandføringen hos de vandløb og søer, som modtager drænvandet. Det bevirker, at der især ved regnskyl kan opstå overstrømninger eller direkte oversvømmelser, som skal undgås. Derfor må man stræbe efter at etablere forsinkelsesbassiner og overrislingsanlæg inden åerne viderefører vandet til havet.

Omfangsdræn 
Dræning bruges også i forbindelse med forebyggelse af fugtigt fundament samt vandskade i kælderen i bebyggelser. Denne metode betegnes som omfangsdræn, og består af et drænrør (som er til formål at bortlede overskydende vand) samt platon til at beskytte fundamentet mod fugt.

Se også 
 Drænrør
 Grøft

Referencer

Eksterne henvisninger 
Dræning af marken  fra Landbrugsinfo

Før du etablerer omfangsdræn  på Bolius

Etablering af omfangsdræn  på Primabolig

Vand
Jordbrug
Company of Heroes

Company of Heroes er et Real Time Strategy (RTS) computerspil, der handler om Dog- og Able-Company som hovedsageligt kæmpede i Normandiet, man kommer til at kæmpe fra Omaha til Hill 331. det blev annonceret 25. april 2005. Det er udviklet af den canadisk baserede RTS-veteran, Relic Entertainment.

D. 25 juni 2013 udkom efterfølgeren Company of Heroes 2.

Eksterne henvisninger 
 
 Dansk CoH community  (på dansk)
 Spillets officielle hjemmeside

Computerspil fra 2006
Strategispil
Windows-spil
Jan Szczepanik

Jan Szczepanik (13. juni 1872 i Rudniki – 18. april 1926 i Tarnów) var en polsk kemiingeniør.

Personer fra Polen
Dybdebombe

Dybdebombe eller dybvandsbombe er et antiubådsvåben.

Bomben som kan være tøndeformet, kastes normalt ud fra et skib eller fly, bomben er indstillet til at sprænge i en forudbestemt dybde, hvor en formodet fjendtlig ubåd gemmer sig.

Bombestrategi 
Skibe kan have mortérer der udskyder dybdebomber sidelæns samt kasteapparater hvor dybdebomberne triller over bord fra hækken. 

Dybdebomber kan lægges i et diamantmønster for at øge sandsynligheden for at ramme ubåden; tre bomber trilles ud over hækken med et ensartet mellemrum, mortérerne affyres samtidig med at den mellemste bombe forlader skibet. Hvis ubåden accelererer, vil den forreste bombe måske ramme; hvis ubåden decelererer, vil den agterste bombe måske ramme; hvis ubåden drejer, vil en af mortérdybdebomberne måske ramme og hvis ubåden holder kursen og hastigheden, vil den midterste måske ramme. Da ubåden sandsynligvis vil prøve at dykke dybere, bliver den forreste bombe sat til at detonere ved en større dybde end de andre. Indstillingen foregår i simple dybdebomber ved at variere indsivningshullernes størrelse (vandtrykket skal overvinde en fjederbelastet sikring) i en hydrostatisk "pistol". 

Sprængstoffet i en dybdebombe skaber en gasboble med et stort tryk. Dette tryk skubber til vandet og detonationer indenfor 4-6 m afstand kan få ubådens trykskrog til at revne. Detonationer indenfor 12-15 m kan få ubådens batterier og motorer mm. til at blive løsnet fra deres ophæng, og dræbe eller såre besætningsmedlemmer. Detonationer længere væk vil primært have en psykologisk effekt.  

Bomber
Danish Aerotech

Danish Aerotech var et privatejet dansk firma, som blev startet i 1992. Firmaet fremstillede våbenprodukter, og vedligeholdte militære luftfartøjer og missiler for kunder i ind- og udland.

Firmaets faciliteter, hangarer, varelager og værksteder, var beliggende på Flyvestation Karup i Midtjylland.

Den 22. december 2015 blev 80 ansatte sendt hjem, og Danish Aerotech kom under konkursbehandling af Retten i Herning.

Referencer

Eksterne henvisninger 
 Dansk Aerotech
 Dansk Aerotechs hjemmeside (engelsk) 

Aerotech
Etableret i 1992
Ophørt i 2015
Flyvestation Karup
Karup
EPN

EPN eller epn, akronymerne henviser til forskellige artikler:

 erhverv på nettet – epn.dk, dansk erhvervsportal.
 Educational Podcast Network – uddannelses-network bestående af en blanding af blogging og radioudsendelser.
 Electronic Payments Network – @epaynetwork, international betalingsservice.
 European Terrestrial Reference System Permanent Network – EUREF Permanent Network, GPS-network i Europa.
Erhverv på nettet

erhverv på nettet, epn.dk, var en dansk erhvervsportal på internettet fra oktober 2006 og indtil oktober 2014. Erhvervsportalen var ejet af JP/Politikens Hus. I oktober 2014 blev portalen nedlagt og erstattet af finansportalen finans.dk. Finans.dk fungerer efter de samme principper som epn.dk, hvor der både var en sektion som krævede betaling og en sektion med gratis adgang.

Portalen beskæftigede sig blandt andet med børs-forretninger, økonomi, erhverv, samfund, finans, industri, handel, teknologi og kommunikation. Sitet havde sin egen redaktion, men indeholdte derudover også nyheder fra Morgenavisen Jyllands-Postens erhvervsredaktion. epn.dk overtog ved begyndelsen erhvervs-portalen Stox hvis erfaring i web-video man udnyttede til at producere egne indslag om nyheder i erhvervslivet.

Portalen blev på kort tid en af de mest besøgte erhvervssites på nettet, og konkurrerede blandt andet med Business.dk, der ejes af Berlingske Tidende.

epn.dk var en del af Jyllands-Postens øgede satsning på internettet, hvor også forbrugs-portalen fpn.dk indgik.

Ekstern henvisning
erhverv på nettets hjemmeside 

Netaviser fra Danmark
JP/Politikens Hus
Etableret i 2006
Ophørt i 2014
Unibar

Unibar henviser til forskellige artikler:

Unibar.dk – online-portal for studerende ved danmarks universiteter.
Unibar (Wollongong) – bar på det australske universitet  Wollongong.
Helge

Helge er et drengenavn, der stammer fra olddansk Hælghi, som betyder "hellig". På dansk anvendes også den oldnordiske form Helgi samt Helgo. Pigenavnene Helga og Helle svarer til Helge.

Kendte personer med navnet
Helge, var en dansk sagnkonge, der var bror til Roar.
Helge, var en dansk konge i slutningen af 800-tallet.
Helge Dohrmann, er en dansk politiker.
Helge Engelbrecht, er en dansk musiker og komponist.
Helge Kjærulff-Schmidt, var en dansk skuespiller.
Helge Larsen, var en dansk politiker og minister.
Helge Larsen, dansk musiker og komponist.
Helge Mortensen, dansk politiker og minister.
Helge Adam Møller, er en dansk major og politiker.
Helge Nielsen, dansk politiker og minister.
Helge Friis, tidligere borgmester i Halsnæs Kommune (1998-2014)
Helge Refn, dansk kunstner.
Helge Rode, dansk digter og kritiker.
Helge Rosvænge, dansk tenor.
Helge Sander, er en dansk politiker og minister.
Helge Scheuer, var en dansk skuespiller.

Navnet anvendt i fiktion
Helge Älg er en svensk tegneseriefigur.

Se også
 M/S Helge – dansk passagerskib
Helge Ask, rekonstruktion af et vikingeskib.

Drengenavne
Råolieudvinding

Råolieudvinding udgør en stor indtægt for mange landes vedkommende, også for Danmark. Råolien udvindes ved hjælp af bor, som bores flere tusind meter ned i undergrunden. Råolie kan både udvindes til lands og til vands. I vandet findes ofte såkaldte olieboreplatforme.

Danmark producerer selv råolie nok, til stort set at være selvforsynende. Den danske råolie stammer fra Nordsøen. Dog borer mange andre lande også efter olie her. Det land som producerer den største mængde olie fra Nordsøen er Norge.

Liste over mest olieproducerende lande 

MMbbl/d betyder millioner tønder per dag. En tønde er cirka 159 liter.

Liste over mest olieeksporterende lande 
 Saudi Arabien
 Rusland
 Norge
 Iran
 Forenede Arabiske Emirater
 Venezuela
 Kuwait
 Nigeria
 Mexico
 Algeriet
 Libyen

Se også 
 Olie
 Råolie
 Naturgas
 Nordsøolie
 Oliekrise
 Færøsk olieudvinding
Holmegård (Langeland Kommune)

Holmegård er en lille hovedgård, som nævnes første gang i 1500. Gården ligger i Magleby Sogn, Langelands Sønder Herred, Svendborg Amt, Sydlangeland Kommune. Hovedbygningen er opført i 1800.

Ejere af Holmegård 

(1500-1536) Peder Jacobsen Mylting 
(1536-1561) Jacob Pedersen Mylting
(1561-1583) Jesper Jacobsen Mylting
(1583-1593) Helrad Henriksdatter Lund gift Mylting
(1593-1604) Markus Henriksen Lund
(1604-1643) Henrik Jespersen Mylting
(1643-1645) Peder Henriksen Mylting 
(1645-1655) Mogens Kaas
(1655-1664) Anne Rudbeksdatter Pors gift Kaas
(1664-1716) Otto Mogensen Kaas
(1716-1748) Hans Ditlev Ottosen Kaas
(1748-1749) Sophie Dorothea Hansdatter Kaas gift von Offenberg / Hilleborg Sophie Hansdatter Kaas gift Steensen
(1749-1755) Frederik von Ahlefeldt / Sophie Dorothea Hansdatter Kaas gift von Offenberg / Hilleborg Sophie Hansdatter Kaas gift Steensen
(1755-1773) Frederik von Ahlefeldt 
(1773-1826) Christian von Ahlefeldt-Laurvig 
(1826-1866) Frederik von Ahlefeldt-Laurvig 
(1866-1917) Christian Johan Frederik von Ahlefeldt-Laurvig 
(1917-1938) Frederik Ludvig Vilhelm von Ahlefeldt-Laurvig 
(1938-1952) Forskellige Ejere
(1952-2008) Forsvarsministeriet
(2008-)     Henrik Radich Otkjær

Herregårde i Langeland Kommune
Herregårde i Svendborg Amt
Hartvig

Hartvig er et drengenavn, der stammer fra tysk og betyder "stærk i kamp". Det findes også i varianten Hartwig. Begge former er ret sjældne i Danmark; i 2001 bar 401 danskere navnet ifølge Danmarks Statistik.

Navnet kan også anvendes som efternavn.

Kendte personer med navnet
 Hartwig 1. af Bremen, tysk-romersk ærkebispefyrste
 Hartwig 2. af Bremen, tysk-romersk ærkebispefyrste
Hartvig Frisch, dansk politiker og minister.
Hans Hartvig Seedorff Pedersen, dansk forfatter.
Harald Hartvig Lund, dansk digter.
Henrik Hartvig Lund, dansk forfatter
Dirch Hartvig Passer, dansk skuespiller. 
Drengenavne
Mil Mi-26

Mil Mi-26 (Russisk: Ми-26, NATO-rapporteringsnavn Halo) er en russisk/sovjetisk tung transport helikopter der kan indsættes i militære såvel som civile funktioner. Det er den tungeste og mest kraftfulde helikopter i produktion.

Historie 

Mi-26 blev designet til militær og civilt brug, med det krav at den skulle kunne løfte mere end nogen tidligere helikopter. Den første Mi-26 kom i luften 14. december 1977 og de første enheder blev indsat i det sovjetiske militær fra 1983.

Mi-26 var den første helikopter der brugte en otte-bladet rotor. Mens Mi-26 kun er en smule tungere end dens forgænger Mil Mi-6, så er dens løfteevne næsten fordoblet, fra 12 tons til over 20 tons.

Variationer 
 V-29 – Prototype.
 Mi-26 Halo-A – Militær transport.
 Mi-26A – Upgraderet udgave.
 Mi-26M – Større effekt udgave.

 Mi-26MS – Luftevakuations udgave.
 Mi-26NEF-M – Undervandsbådsjæger.
 Mi-26P – Civil transporthelikopter, med plads til 63 passagere.
 Mi-26PK – Flyvende kran helikopter.
 Mi-26T – Civil transporthelikopter.
 Mi-26TC – Transporthelikopter.
 Mi-26TM – Flyvende kran helikopter.
 Mi-26TP – Ildslukningshelikopter.
 Mi-26TS – Eksportudgave af Mi-26T.
 Mi-26TZ – Flyvende brændstofttanker udgave.

Militære operatører 
Mil Mi-26 er i tjeneste i Grækenland, Indien, Laos, Mexico, Peru, Rusland, Sydkorea, Venezuela, Forenede Nationer

Civile operatører 
Aeroflot

Eksterne henvisninger 

 Aviation.ru – Mi-26 
 Aeronautics.Ru – Mi-26 
 Fas.org – Mi-26

Militære transporthelikoptere
Transporthelikoptere
Luftfart i Rusland
Nordenbrogård

Nordenbrogaard er en lille hovedgård, som er dannet i 1720 af 4 bøndergårde af grevskabet Langeland. Gården ligger i Magleby Sogn, Langeland Kommune.

Nordenbrogaard Gods er på 426,3 hektar

Ejere af Nordenbrogaard 

 (1720-1722) Carl Ahlefeldt
 (1722-1773) Frederik Ahlefeldt 
 (1773-1791) Christian Ahlefeldt-Laurvig
 (1791-1832) Frederik Ahlefeldt-Laurvig 
 (1832-1856) Christian Ahlefeldt-Laurvig 
 (1856-1889) Frederik Ludvig Vilhelm Ahlefeldt-Laurvig 
 (1889-1917) Christian Johan Frederik Ahlefeldt-Laurvig 
 (1917-1928) Frederik Ludvig Vilhelm Ahlefeldt-Laurvig 
 (1928-1970) Kai Benedict Ahlefeldt-Laurvig
 (1970-2001) Ulrik Ahlefeldt-Laurvig
 (2001-) Niels Ahlefeldt-Laurvig
 Kai Ahlefeldt-Laurvig 

Herregårde i Langeland Kommune
Herregårde i Svendborg Amt
Lykkesholm (Tryggelev Sogn)

Lykkesholm  er en lille sædegård, som nævnes første gang i 1457. 

Gården ligger i Tryggelev Sogn, Langelands Sønder Herred, Langeland Kommune. Hovedbygningen er opført i 1800.

Lykkesholm Gods er på 123,4 hektar med Mejerigården.

Ejere af Lykkesholm 

 (1457-1476) Hans Kortsen / Niels Mogensen
 (1476-1478) Mogens Nielsen Mogensen
 (1478-1500) Mikkel Hansen Kortsen 
 (1500-1536) Hans Mikkelsen Kortsen 
 (1536-1540) Hans Hansen Kortsen 
 (1540) Mikkel Hansen Kortsen / Hans Hansen Kortsen 
 (1540-1555) Mikkel Hansen Kortsen / Hans Hansen Kortsen / Jep Hansen Kortsen
 (1555-1558) Frands Brockenhuus
 (1558-1570) Mads Olsen Kortsen
 (1570-1600) Slægten Kortsen / Jens Hvas
 (1600-1609) Rudbek Pors
 (1609-1620) Kirsten Eriksdatter Norby gift Pors
 (1620) Karen Rudbeksdatter Pors gift von Deden
 (1620-1641) Bendt Petersen von Deden
 (1641-1647) Karen Rudbeksdatter Pors gift von Deden
 (1647-1648) Anne Rudbeksdatter Pors gift Kaas
 (1648-1655) Mogens Eriksen Kaas
 (1655-1664) Anne Rudbeksdatter Pors gift Kaas
 (1664-1716) Otto Mogensen Kaas
 (1716-1748) Hans Ditlev Ottosen Kaas
 (1748-1749) Sophie Dorothea Hansdatter Kaas gift von Offenberg / Hilleborg Sophie Hansdatter Kaas gift Steensen
 (1749-1773) Frederik von Ahlefeldt 
 (1773-1826) Christian von Ahlefeldt-Laurvig 
 (1826-1866) Frederik von Ahlefeldt-Laurvig 
 (1866-1917) Christian Johan Frederik von Ahlefeldt-Laurvig 
 (1917-1947) Frederik Ludvig Vilhelm von Ahlefeldt-Laurvig 
 (1947-1960) Kai Benedict von Ahlefeldt-Laurvig
 (1960-) Carl Christian Larsen

Herregårde i Langeland Kommune
Herregårde i Svendborg Amt
Sammensat tal

Et sammensat tal er et positivt heltal, som er større end 1 og ikke er et primtal.

Til forskel fra et primtal (et positivt heltal p > 1, der kun har trivielle divisorer, nemlig tallene 1 og p) har de sammensatte tal andre divisorer end de trivielle. Tallene 0 og 1 er pr. definition hverken prim- eller sammensat tal. Et eksempel på et sammensat tal er 15, da det kan faktoriseres som 3 * 5.

Egenskaber 
 Ethvert sammensat tal t kan skrives som produkt af to positive hele tal d og k større end 1; dvs. t = d*k.
 Ifølge Aritmetikkens Fundamentalsætning kan ethvert sammensat tal skrives som et produkt af (ikke nødvendigvis) forskellige primtal.
 Alle lige tal er sammensatte tal; på nær tallet 2.
 Ligesom primtallene findes der uendeligt mange sammensatte tal.

Tal
Operation Source

Operation Source fandt sted 20. september 1943, og var en tophemmelig og særdeles risikabel britisk operation, hvor flere mini-ubåde skulle sænke det tyske slagskib Tirpitz i havn, i dette tilfælde i Altafjord i Finnmark i Nordnorge. Det lykkedes kun X-5, X-6, X-7 og X-10 at komme frem. Flere af mini-ubådene sank med besætning undervejs.
Der blev anbragt store mængder af sprængstof under Tirpitz der blev kraftigt beskadiget ved operationen.

Ekstern henvisning 
  Tirpitz - Gallery - Operation Source

Source
Begivenheder i 1943
Møllegård (Longelse Sogn)

Møllegård Hovedgaard er en lille hovedgård,, som nævnes første gang i 1575. Gården ligger i Longelse Sogn, Langelands Sønder Herred, Langeland Kommune. Hovedbygningen er, opført i 1880. Den består af to toetages fløje forbundet med en midterfløj i en etage, det hele med kælder. Vindmøllen har dels drevet gårdens maskiner, men også fungeret som privat elværk.

Møllegård Hovedgaard Gods er på 314,5 hektar.

Ejere af Møllegård Hovedgaard Gods 

 (1575-1585) Oluf Hansen Gaas
 (1585-1597) Mogens Eriksen Bille
 (1597-1614) Erik Mogensen Bille / Steen Mogensen Bille
 (1614-1640) Bendt Petersen von Deden 
 (1640-1641) Karen Pors gift von Deden
 (1641-1688) Rudbek Bendtsen von Deden
 (1688-1690) Hilleborg Grubbe gift von Deden
 (1690-1704) Bendt Frederik Rudbeksen von Deden 
 (1704) Mette Margrethe Sehested gift von Deden
 (1704-1709) Vincens Steensen Kaas
 (1709-1713) Mette Margrethe Sehested gift (1) von Deden (2) Kaas
 (1713-1730) Christopher Radeleff
 (1730-1760) Henrik Christopher von Pultz
 (1760-1787) Niels Krag
 (1787-1830) Frederik von Ahlefeldt-Laurvig
 (1830-1834) Christopher Adolph von Hedemann
 (1834-1873) M. Petersen
 (1873-1909) C. M. Petersen
 (1909-1940) Enke Fru Sigrid Adelheid Julie Petersen
 (1940-1970) Christian Busch-Petersen
 (1968-2016) Kjeld Pedersen
(2016-        ) Møllegaard Hovedgaard K/S

Herregårde i Langeland Kommune
Herregårde i Svendborg Amt
Møllegårde i Danmark
Konvoj

En konvoj er en gruppe fartøjer eller køretøjer, der af sikkerhedsgrunde rejser sammen, helst med militæret som støtte. Konvojer kendes især fra  anden verdenskrig, hvor handelsskibe sejlede til Storbritannien under beskyttelse af krigsskibe, og i sjældne tilfælde også med luftstøtte.

Maritime konvojer under 2. verdenskrig 
Under 2. verdenskrig sejlede konvojer over Atlanterhavet.

Det var normalt Liberty-skibe, handelsskibe bygget i USA under 2. verdenskrig, omgivet af krigsskibe.

Man sejlede i flere kolonner med en bestemt afstand.

Problemet var de tyske ubåde der lå som en ulveflok og ventede.

Se også 
 Slaget om Atlanten (1939-1945)

Køretøjer
Fartøjer
Bhisho

Bhisho (Xhosa for Bøffel) er en by i Sydafrika og hovedstad for Øst-Kapprovinsen. Bhisho var også hovedstad for den tidligere bantustan Ciskei.

Bhisho er opkaldt efter floden der løber gennem byen. Den ligger i nærheden af havnebyen East London og nord for den tidligere provinshovedstad King William's Town.

Byer i Sydafrika
Mahikeng

Mahikeng (til 1980 Mafeking) er hovedstaden i Nordvestprovinsen i Sydafrika og har omkring 50.000 indbyggere. Byen ligger i 1500 meters højde på bredderne af Molopofloden syd for grænsen til Botswana. Mahikeng blev grundlagt i 1880'erne af britiske lejesoldater.

Mahikeng var hovedstad i protektoratet Bechuanaland fra 1894 til 1965 selv om den lå uden for protektoratet.

Byen er kendt for Slaget ved Mafeking under den anden boerkrig, hvor de britiske styrker var belejret i 217 dage, fra oktober 1899 til maj 1900. Slaget gjorde stifteren af spejderbevægelsen Robert Baden-Powell til nationalhelt.

Det var under belejringen af Maheking, at Baden-Powell oplevede det, der  skulle blive grundstenen i Spejderbevægelsen: når man giver børn og unge et ansvar, vil de gøre en stor indsats for at leve op til det. Det adskiller spejderbevægelsen fra andre fritidstilbud.

Byer i Sydafrika
Kwajalein

Kwajalein atoll er en ø, som er en del af Ralik-kæden i Stillehavet. Den der ligger på positionen +8,44N  +167,43E, er en del af republikken Marshalløerne.

Her har USA f.eks. foretaget test af atombomber og ballistiske missiler.

Eksterne henvisninger 

Marshalløerne